paragraph_text: Akcija "Kupujmo hrvatsko" nastala je s ciljem upoznavanja tvrtki sa znakovima "Izvorno hrvatsko" i "Hrvatska kvaliteta". Akciju - Kupujmo hrvatsko, provodi od 1997.godine Hrvatska gospodarska komora. Prema anketama, 97% građana je čulo za akciju i njen slogan. Postigla je visok stupanj podržavanja te aktivnosti od oko 88% stanovnika zemlje, tj. prosječnu ocjenu od 4,4 (ocjena-1=uopće ne podržava, do-5=jako podržava). Popratni rezultat je i da, za sada, približno 30% građana kupuje baš hrvatske proizvode više nego prije početka akcije.